**PISNI SPORAZUM O SKUPNIH VARNOSTNIH UKREPIH**

**NA SKUPNEM DELOVIŠČU**

V skladu s 39. členom Zakona o varnosti in zdravju pri delu ZVZD-1 (Ur. l. RS št. 43/11) in Uredbe o zagotavljanju varnosti in zdravja pri delu na začasnih in premičnih gradbiščih (Ur. list RS, št. 83/2005), se sklene pisni sporazum o skupnih ukrepih za zagotavljanje varnosti in zdravja pri delu na skupnem delovišču.

Sporazum o skupnih varnostnih ukrepih sklenejo:

|  |  |  |
| --- | --- | --- |
| **Naročnik: Univerzitetni klinični center Maribor, Ljubljanska cesta 5, 2000 Maribor** | | |
| Odgovorna oseba naročnika:   |  | | --- | |  | | odgovorna oseba naročnika (ime in priimek, GSM itd.) | | | |
| **Izvajalec del:**   |  | | --- | |  | | naziv podjetja | | | |
| Odgovorni vodja del ali namestnik:   |  | | --- | |  | | odgovorna oseba izvajalca ali namestnik (ime in priimek, GSM itd.) | | | |
| Pooblaščena oseba za zagotavljanje varnosti in zdravja na delovišču (s strani izvajalca):   |  | | --- | |  | | pooblaščena oseba (ime in priimek, GSM itd.) | | | |
| **Izpolni naročnik:** | | |
| Veza naročilnica/pogodba/okvirni sporazum: | | |
| Vrsta del/lokacija (ime, opis delovišča, vrsta del): | | |
| Trajanje izvajanja del (datum): | | |
|  | | |
| Začasna in premična gradbišča (izpolniti v primeru urejanja skupnega delovišča (Uredba o zagotavljanju varnosti in zdravja pri delu na začasnih in premičnih gradbiščih (Ur. l. RS 83/05)): | | |
| |  | | --- | |  | | vodja del/projekta naročnika/investitorja (ime in priimek, GSM itd.)   |  | | --- | |  | | Koordinator za VZPD, (ime in priimek, GSM itd.) | | | | |
|  | | |
| Predvidena uporaba delovne opreme: viličar, dvižna košara, kovinski cevni oder, pomični oder, avtodvigala, lestve, stroji, ročno orodje… |  | |
| Kratek opis dela: |  | |
| Izvajanje požarno nevarnih del:  Varjenje, plamensko rezanje, lotanje… | DA | NE |
| (obvezna požarna straža in dovoljenje za izvajanje vročih del iz požarnega reda) Priloga 2 |  |

1. člen

S tem sporazumom se določajo skupni varnostni ukrepi, organizacija varnosti pri delu ter obveznosti in pravice delavcev, ki jim je naložena skrb za zagotavljanje varnega delovnega okolja in varnih delovnih razmer na skupnem delovišču. S podpisom tega sporazuma izvajalec del izjavlja, da bo ravnal skladno z veljavnimi predpisi in bo upošteval tudi vse posebne nevarnosti in zahteve, ki so definirane v tem sporazumu. Delo bo organiziral tako, da bo poskrbljeno za njegovo varnost pri delu in ne bo ogroženo zdravje in varnost delavcev drugih delodajalcev na skupnem delovišču.

2. člen

1. Naročnik je pravna oseba, za katero se dela izvajajo.
2. Odgovorni vodja naročnika je fizična oseba, ki je odgovorna za projekt oz. je skrbnik pogodbe dela v imenu naročnika.
3. Izvajalec je pravna ali fizična oseba, ki izvaja dela za naročnika in s katero je naročnik sklenil pogodbo (ali izdal naročilnico).
4. Odgovorni vodja del izvajalca je fizična oseba, ki je odgovorna za izvedbo pogodbenih del in dela v imenu izvajalca del.
5. Odgovorna oseba za usklajeno izvajanje varnostnih ukrepov na skupnem delovišču je oseba, ki zagotavlja operativno izvedbo pogodbenih del in realizacijo varnostnih ukrepov na skupnem delovišču v sodelovanju s strokovnim sodelavcem za varnost in zdravje pri delu.
6. Podizvajalec je pravna ali fizična oseba, ki mu je izvajalec oddal dela, da jih v njegovem imenu izvede za naročnika.
7. Nadzornik projekta pomeni katerokoli fizično ali pravno osebo, ki v imenu naročnika prevzame odgovornost za projekt.
8. Delovišče je začasno ali premično gradbišče na katerem se izvajajo gradbena in vzdrževalna dela (vsa gradbena dela skladna s prilogo I. Uredbe o zagotavljanju varnosti in zdravja pri delu na začasnih in premičnih gradbiščih (Ur. list RS, št. 83/2005)).

3. člen

Vsak od izvajalcev del na delovišču mora z ustreznimi varstvenimi ukrepi zagotoviti varno in zdravo delo in poskrbeti, da s svojim delom ne ogroža varnosti drugih delavcev.

Vsa dela se morajo opravljati v skladu z veljavnimi predpisi s področja varnosti pri delu in varstva pred požarom ter z internimi predpisi s področja varnosti in zdravja pri delu, varstva pred požarom in varovanja okolja.

4. člen

Za zagotavljanje varnosti in zdravja pri delu ter varstva pred požarom sta dolžni skrbeti pogodbeni stranki in se medsebojno obveščati in sodelovati pri reševanju nejasnosti.

Za izvajanje skupnih varnostnih ukrepov oz. v primeru opustitve izvajanja le-teh v zvezi z delavci in delovno opremo ter delovnimi prostori, vključno z inštalacijami, je odgovorna pogodbena stranka, pri kateri je delavec zaposlen oz. je lastnik delovne opreme ali prostorov.

5. člen

S podpisom tega sporazuma se vsi izvajalci del in podizvajalci, ki delajo na skupnem delovišču, obvezujejo, da bodo vsa dela izvajali v skladu z vsemi veljavnimi predpisi, navodili in normativi s področja varnosti pri delu in varstva pred požarom ter varstva okolja, še posebej pa, da bodo v celoti izpolnjevali naslednje zahteve:

1. Stalno izvajali ukrepe iz varnosti in zdravja pri delu in varstva pred požarom ter Požarnim redom ustanove, kjer se dela izvajajo.
2. V skladu z morebitnim načrtom ukrepov na delovišču, gradbiščnim redom in varnostnim načrtom.
3. Opravljali dela po predhodnem dogovoru z odgovorno osebo naročnika in skladno s podpisanimi ukrepi v pisnem sporazumu.
4. Obvezno uporabljali identifikacijske kartice ¨obiskovalec¨ na območju opravljanja del v UKC Maribor.
5. Gibanje delavcev je dovoljeno samo na območju skupnega delovišča, prepovedano je vstopanje v delovne prostore ali druge prostore, ki niso v okviru delovišča. Dela v prostorih, kjer se izvaja delovni proces (poteka zdravljenje oz. prisotnost pacientov in obiskovalcev), se izvajajo skladno z navodili, ki jih posreduje osebje na oddelku.
6. Zagotoviti mora, da bodo delavci na skupnem delovišču strokovno usposobljeni s področja varnosti in zdravja pri delu skladno z Izjavo o varnosti z oceno tveganja na svojih delovnih mestih, ter o požarni varnosti za dela, ki jih opravljajo (po usposabljanju morajo imeti uspešno opravljen preizkus znanja iz varstva pri delu in požarne varnosti, dokazila o tem mora vsak delodajalec hraniti v skladu z zakonskimi določili).
7. Zagotoviti mora, da so delavci izvajalca v primeru izvajanja posebej nevarnih del (upravljanje viličarjev, dvigal, dvižnih košar, opravljanje del na višini, delo v utesnjenih, zaprtih prostorih, uporaba nevarnih snovi ali izvajajo prevoz nevarnih kemikalij, itd…) dodatno usposobljeni za takšna dela. O tem morajo vsi izvajalci imeti na delovišču ustrezno dokumentacijo, ki to dokazuje.
8. Posebno nevarna dela (višina, globina, delo na elektro instalacijah, zaprt, utesnjen prostor, osamljeno delovno mesto…) morata obvezno opravljati najmanj dva delavca.
9. Zagotoviti, da vsi delavci izpolnjujejo posebne zdravstvene zahteve pri izvajanju del in morajo biti zdravstveno sposobni za opravljanje del (usmerjeni obdobni preventivni zdravstveni pregled).
10. Zagotoviti ustrezno osebno varovalno opremo za svoje delavce skladno z Izjavo o varnosti z oceno tveganja ter zagotoviti uporabo le-te.
11. Nadzirati uporabo osebne varovalne opreme pri svojih delavcih.
12. Uporabljati le brezhibno delovno opremo in pripomočke, ki je pregledana skladno z zakonodajo, veljavnimi listinami (poročila o pregledu in preizkusu, navodila za uporabo in vzdrževanje), navodili za varno delo. Delovna oprema mora biti nepoškodovana, brezhibna in varna za delo. Nameščene morajo biti vse varnostne naprave. Za mobilno delovno opremo (dvigala, viličar, dvižna košara,…) mora biti dokumentacija dostopna na mestu dela oziroma pri odgovorni vodji del na delovišču.
13. Na delovišču je potrebno upoštevati vse opozorilne znake, znake prepovedi in znake obvestil.
14. Izvajati vse varnostne ukrepe v skladu z navodili proizvajalca delovne opreme in navodili odgovorne osebe naročnika del.
15. Zagotoviti, da njegovi delavci s svojim delom in ravnanjem, ter uporabo delovnih naprav in priprav ne ogrožajo oziroma ovirajo drugih delavcev na delovišču. Delovno opremo hraniti le v prostorih, ki jih bo določil naročnik.
16. Delavci izvajalcev del so vsak dan dolžni pospraviti svoje delovne priprave, naprave, orodja, delovno opremo in vozila. Poskrbeti morajo za odstranitev vseh požarno nevarnih materialov (papir, mastne krpe ipd.) in pred odhodom preveriti požarno in splošno varnost na svojem delu delovišča.
17. Okvarjeno ali poškodovano delovno opremo in pripomočke je potrebno takoj odstraniti z delovišča. Električno opremo, ki ima poškodovano izolacijo na vodnikih ni dovoljeno uporabljati.
18. V prostorih UKC Maribor je prepovedano kajenje. Upoštevati je potrebno prepoved kajenja in prepoved uporabe odprtega ognja in/ali orodja, ki iskri.
19. Delavci izvajalca del morajo upoštevati izvleček požarnega reda in evakuacijske načrte za posamezne prostore oziroma objekte, kjer so nameščeni.
20. Za vsako varjenje, rezanje ali uporabo odprtega plamena v prostorih ali kjerkoli na skupnem delovišču, se mora izvajalec posvetovati z odgovorno osebo naročnika ter pridobiti dovoljenje za izvajanje vročih del (Priloga 2), ter organizirati izvajanje požarne straže (poskrbeti za ustrezne ukrepe za preprečitev nastanka požara ali eksplozije). O posebnih ukrepih morajo biti seznanjeni vsi delavci podpisnikov tega sporazuma.
21. Delavcem izvajalcev del je prepovedano prihajati na delo na delovišče pod vplivom alkohola, drog ali drugih prepovedanih substanc.
22. Izvajalec del mora v času izvajanja del na skupnem delovišču, zagotoviti predpisan material in opremo za prvo pomoč, organizirati prvo pomoč v primeru nezgode pri delu na

delovišču, določi tudi svojo usposobljeno osebo za nudenje prve pomoči. V primeru poškodbe na delovišču zavarovati kraj nezgode, dokaze in zbrati podatke o dogodku, vključno z izjavami poškodovanca in prič. Zagotoviti nudenje prve pomoči ter nemudoma obvestiti odgovorno osebo izvajalca del in naročnika ter strokovnega sodelavca za VZPD oz. koordinatorja za varnost in zdravje pri delu. V primeru hujše poškodbe, kolektivne nezgode, smrtnega primera ali večje materialne škode pa tudi inšpekcijo dela in policijo.

1. Opraviti raziskavo in prijavo nezgode na delovišču, kjer so se poškodovali delavci izvajalca del, v kolikor ni dogovorjeno drugače. Kopijo raziskave in prijave pa mora posredovati naročniku.
2. Odpadke zbrane pri naročniku je izvajalec dolžan ustrezno zbirati ter sprotno odstranjevati v skladu z veljavno zakonodajo. Enako velja tudi v primeru, da pri naročniku nastajajo posebni oz. nevarni odpadki. O odvozu odpadkov je izvajalec dolžan naročniku predati evidenčni list.
3. Zagotoviti varnostni list v slovenskem jeziku za vsako nevarno snov, v kolikor jo uporabljajo. Nevarne snovi hraniti le v embalaži, ki je označena o vsebnosti snovi. Z embalažo in odpadki se postopa skladno z navodili iz varnostnega lista.
4. Poskrbeti, da so delavci, ki ravnajo z nevarnimi snovmi, predpisano usposobljeni in, da uporabljajo osebno varovalno opremo skladno z varnostnim listom.
5. Zagotoviti, da bodo obstoječe transportne in evakuacijske poti stalno proste, prehodne oz. prevozne. Upoštevati vse zahteve varnega načina izvajanja transporta v prostorih UKC Maribor.
6. Prepovedano je upravljanje delovnih pripomočkov in opreme (strojev, lestev, osebne varovalne opreme…), ki so last naročnika, če to ni bilo drugače dogovorjeno ter samovoljno poseganje v naprave ali stroje, ki so last naročnika, drugega izvajalca ali koga drugega.
7. Izvajalec je dolžan poučiti delavce o varnem in zdravem načinu opravljanja dela in jih pred začetkom dela seznaniti s tveganji in z varnostnimi ukrepi delovišča, ki izhajajo iz tega sporazuma (načinu opravljanja dela, specifičnimi nevarnosti, ki lahko nastanejo pri delu…).
8. Zagotoviti, da bo delo na skupnem delovišču potekalo pod stalnim in neposrednim nadzorom odgovorne vodje del, ki svojim delavcem izdaja ustrezna navodila za varno delo.
9. Nemudoma obvestiti odgovorno osebo naročnika o vsaki spremembi, ki lahko vpliva na varstvo in zdravje pri delu, požarno varstvo ali varstvo okolja.
10. Obveščati odgovorno osebo naročnika o vseh nepravilnostih, neizpolnjenih varnostnih ukrepih ter vseh možnih potencialnih nevarnosti, ki lahko ogrožajo varno delo na delovišču.
11. Poskrbeti, da sta delovišče in oprema primerno zavarovana in označena, kar velja tudi izven delovnega časa ali po prekinitvi dela.
12. Po končanem delovnem dnevu so vsi udeleženci dolžni zavarovati, pospraviti in urediti delovna mesta tako, da ni možnosti za nastanek poškodbe.
13. Poskrbeti za zaščito obstoječe infrastrukture, opreme in okolice delovišča pred poškodbami, ki bi lahko nastale zaradi izvajanja del. Odprava morebitno nastalih poškodb bremenijo povzročitelja.
14. Delovišče je potrebno primerno urediti, zavarovati proti okolici, označiti, preprečiti dostop nezaposlenim, urediti dostope in poti, zavarovati nevarne cone.
15. Pri eventualnem izvajanju del v območju ionizirajočega sevanja je potrebno delo izvajati skladno z zakonodajo s področja varstva pred ionizirajočimi sevanji ter upoštevati navodila osebja na oddelku in/ali odgovornih oseb za varstvo pred sevanji.
16. Dosledno upoštevati navodila za varno delo in gibanje zunanjih izvajalcev v UKC Maribor in je priloga Pisnega sporazuma o skupnih varnostnih ukrepih na skupnem delovišču ter ostale varnostne zahteve, ki veljajo na območju UKC Maribor.
17. V primeru dela na višini zagotoviti ukrepe varovanja. Izvesti varen dostop na mesto izvajanja del in varovanje delovnih mest na višini, potrebno upoštevati predpise za varno delo na višini. Prepovedano se je zadrževati na površinah, kjer bi lahko padli predmeti z

višine. Dele delovišča, kjer obstaja možnost padcev predmetov, morajo biti ustrezno zavarovani in označeni.

1. Lestve, ki jih delavci uporabljajo pri delu, morajo ustrezati veljavnim predpisom ter standardom. Morajo biti brezhibne (lestve ustrezne dolžine, varne za uporabo ter zaščitene

proti padcu…). Skrbeti je potrebno za pravilno in varno namestitev gradbenih odrov in varovanje delavcev pri delu na/ob njih.

1. Fizično zavarovanje gradbišča oz. delovišče mora biti izvedeno v skladu z veljavnimi predpisi o gradbenih delih. Delovišče okoli odra mora biti označeno. Odri morajo biti izdelani in postavljeni skladno z načrtom, ki vsebuje: velikost odra in njegovih sestavnih elementov, sredstva za medsebojno spajanje sestavnih elementov, način pritrditve odra na objekt oz. tla, največjo dovoljeno obremenitev, vrste materiala in njegovo kvaliteto, statični izračun nosilnih elementov, navodilo za montažo in demontažo.
2. Izvajati vse ukrepe in zahteve ob gradbenih posegih na deloviščih v UKC Maribor določenih s strani Enote za obvladovanje bolnišničnih okužb (v nadaljevanju EOBO), in sicer:

* Redno odstranjevanje ločeno zbranih odpadkov iz prostorov. Transport odpadkov naj poteka v zaprtih zabojnikih.
* Začasno zbiranje nastalih odpadkov na dogovorjenem mestu UKC Maribor.
* Vzpostavitev protiprašne zaščitne bariere celotnega gradbišča (bariera iz mavčnih plošč, ki sega od tal in preko spuščenega stropa. Stiki mavčnih plošč naj bodo prelepljeni s širokim samolepilnim trakom).
* Po potrebi vzpostaviti predprostor pred vstopom na delovišče, kjer si lahko delavci izvajalca del zamenjajo oziroma posesajo delovna oblačila (izvajanje gradbenih posegov na delujočem oddelku).
* Sprotno in redno krpanje lukenj v protiprašni zaščiti.
* Zaščita na vratih, ki onemogoča prašenje iz območja izvajanja gradbenih del.
* Talni lepljivi lističi za zadrževanje prahu (dnevno oz. redno menjavanje lističev), oziroma mokre preproge, locirane znotraj območja izvajanja gradbenih del.
* Z lepilnim trakom je potrebno prelepiti vsa neuporabljena okna in vrata (prezračevanje se izvede po zaključenem delu in čiščenju, ko se v prostoru več ne praši).
* Zamenjava oziroma sesanje prašnih uniform (sesalec s HEPA filtrom).
* Zaprti dostopi do kanalizacijskega omrežja.
* Redno tedensko točenje pitne vode, neposredna povezava točilnega mesta s kanalizacijskim omrežjem (10 min topla voda; 10 min hladna voda; točenje se izvaja na vseh točilnih mestih).
* V primeru, da se gradbeni posegi izvajajo na delujočem oddelku, morajo imeti delavci izvajalca del ob prehodu oddelka oblečena čista (ne prašna) oblačila.
* Pri vrtanju (v stene, tla, strop, razne materiale) je potrebno poskrbeti za sprotno odsesavanje prahu, uporaba sesalca s HEPA filtrom.
* Zamašitev ventilacijskih jaškov in drugih odprtin proti prostorom, ki so v funkciji.
* Sprotno izvajanje čiščenja območja delovišča.
* Ob morebitni odstranitvi stropnih plošč, je potrebno le te takoj po zaključenem delu očistiti in ponovno namestiti.
* Material in pripomočki naj se na območje delovišča prinašajo in odnašajo po za to dogovorjeni transportni poti (eno dvigalo, točno določeno stopnišče, skozi okno, itd.).
* Prihod in odhod delavcev izvajalcev del naj poteka po dogovorjeni poti, gibanje izven dogovorjenih poti in delovišča je prepovedano.

Izvajati vsa dodatna pisna in ustna navodila s strani EOBO, glede na situacijo in stopnjo gradbenega posega.

6. člen

Odgovorna oseba izvajalca del ima pravico in dolžnost, da:

1. v celoti vodi in skrbi za varnost svojih delavcev,
2. zagotovi, da so vsi delavci pred začetkom del in sproti v teku izvedbe del seznanjeni o specifičnih nevarnostih in škodljivostih na delovišču, o delih s povečano možnostjo za nastanek poškodb in/ali zdravstvenih okvar,
3. delavce sproti obvešča o vseh potrebnih preventivnih varnostnih ukrepih (izhajajočih iz veljavnih predpisov in internih predpisov),
4. pred začetkom izvajanja posebno nevarnih del podrejene pouči in po potrebi dodatno seznani z varnostnimi ukrepi, katerih upoštevanje in izvajanje zagotavlja varno izvedbo teh posebno nevarnih del,
5. stalno sodeluje in upošteva nasvete in navodila koordinatorja za varnost in zdravje pri delu, odgovorne osebe za usklajeno izvajanje varnostnih ukrepov in strokovnega sodelavca za varnost in zdravje pri delu, ter jih posreduje vsem delavcem na delovišču,
6. o vseh dogodkih in pojavih, ki bi lahko kakorkoli ogrožali kogarkoli na skupnem delovišču, sproti obvešča osebo, odgovorno za usklajeno izvajanje ukrepov,
7. upošteva splošne in posebne varnostne ukrepe in druga navodila na skupnem delovišču, ter z njimi seznani delavce,
8. se vsak dan pred začetkom del, posebno zahtevnejših in nevarnejših, dogovori o načinu izvajanja del in o posebnih varnostnih ukrepih, ter poskrbi da se vnesejo v knjigo ukrepov za varno delo s podpisom,
9. skrbi, da na delovišču delavci uporabljajo delovno opremo, priprave, naprave in pripomočke, ki v celoti ustrezajo predpisom s področja varstva pri delu ter uporabljajo predpisano osebno varovalno opremo,
10. z delovišča odstrani delavca, ki kljub opozorilom ne upošteva preventivnih varnostnih ukrepov in s svojim delom ogroža svojo varnost in varnost drugih na delovišču,
11. v primeru zahteve naročnika mora izvajalec v pogled dostaviti dokazila, ki so zahtevana v izjavi izvajalca del (podana v prilogi) ter vso potrebno dokumentacijo s področja varnosti in zdravja pri delu ter varstva pred požarom za svoje zaposlene.

Za zagotavljanje in usklajevanje skupnih varnostnih ukrepov sta izvajalec in naročnik dolžna določiti vsak svojo odgovorno osebo, odgovorna oseba naročnika istočasno vodi tudi koordiniranje skupnih varnostnih ukrepov.

Odgovorni osebi skupnih varnostnih ukrepov s strani naročnika in izvajalca sta pooblaščeni da:

1. usklajujeta upoštevanje temeljnih načel varnosti in zdravja pri delu in požarnega varstva pri določanju skupnih varnostnih in požarnovarnostnih ukrepov,
2. koordinirata varnostne ukrepe med posameznimi izvajalci,
3. preverjata, da na delovišču opravljajo delo le osebe izvajalca, ki izpolnjujejo zahteve iz tega pisnega sporazuma,
4. preverjata varno izvajanje delovnih postopkov in usklajujeta načrtovane aktivnosti,
5. od odgovorne osebe izvajalca zahtevata prekinitev dela, če delavci izvajalca ne izpolnjujejo splošnih in posebno dogovorjenih varnostnih zahtev ali pa ravnajo na način, ki je lahko nevaren za življenje in zdravje delavcev ali drugih oseb na objektu oz. bi lahko povzročil materialno škodo,
6. prijavljata kršitve inšpekciji dela, požarni inšpekciji in policiji.

7. člen

V primeru urejanja skupnega delovišča (Uredba o zagotavljanju varnosti in zdravja pri delu na začasnih in premičnih gradbiščih (Ur. l. RS, št. 83/05 in [43/11](http://www.uradni-list.si/1/objava.jsp?sop=2011-01-2039) – ZVZD-1), mora vodja del oz. projekta naročnika poskrbeti za koordinacijo in kontrolo izvajanja varnostnih ukrepov in normativov ter določiti koordinatorja varnostnih ukrepov na skupnem delovišču.

Koordinator varnostnih ukrepov na skupnem delovišču je (poleg zakonsko določenih nalog, ki jih opravlja) s tem sporazumom pooblaščen, da:

1. od odgovornih vodij izvajalcev zahteva, da pravočasno, pred začetkom posameznih del, medsebojno usklajujejo ukrepe za varovanje vseh delavcev na skupnem delovišču (ukrepi so opisani v Varnostnem načrtu, Programu varnostnih ukrepov oz. varnostni zapis, Ocena tveganja),
2. usklajuje skupne varnostne ukrepe med izvajalci na skupnem delovišču in nadzira izpolnjevanje dogovorjenih ukrepov,
3. zahteva, da odgovorna oseba, ki je določena in pooblaščena s strani izvajalca, ustavi ali prekine delo, če delavci njenega podjetja ne izpolnjujejo splošnih in posebej dogovorjenih varnostnih ukrepov in če bi bilo takšno ravnanje lahko nevarno za zdravje ali celo življenje delavcev na delovišču oz. bi lahko povzročilo materialno škodo,
4. o ponavljajočih se kršitvah obvesti strokovnega delavca za varnost in zdravje pri delu (naročnika), strokovnega delavca, ki je pri izvajalcu odgovoren za varnost in zdravje pri delu, po potrebi pa tudi inšpekcijo dela,
5. pregleda dokumentacijo izvajalcev del, npr. delovno dokumentacijo o varnosti in zdravju pri delu, elaborat iz varstva pri delu za posamezne projekte, montažno ali gradbeno knjigo, projektno dokumentacijo, knjigo ukrepov za varno delo, pripadajoča navodila.

8. člen

Strokovni sodelavec za varnost in zdravje pri delu lahko:

1. sodeluje s koordinatorjem za varnost in zdravje pri delu, z ostalimi odgovornimi osebami in s pooblaščenim delavcem za nadzor,
2. ob resni nevarnosti za zdravje in življenje delavcev na delovišču takoj obvesti koordinatorja varnostnih ukrepov oz. v izjemnih primerih prekine delo,
3. daje pobude za spreminjanje dogovorjenih ukrepov in navodil,
4. sproži postopke proti osebam, odgovornim za kršitev varnostnih ukrepov, navodil in drugih specifičnih zahtev udeležencev,
5. občasno lahko nadzira izvajanje varnostnih ukrepov.

9. člen

Na delovišču je vsak delodajalec, ki nastopa na skupnem delovišču kot izvajalec ali podizvajalec, podpisnik sporazuma, je odgovoren za poškodbe svojih delavcev v smislu tega dogovora.

Če je ogroženo zdravje delavcev zaradi neizvedenih varstvenih ukrepov, morajo delavci prekiniti z delom in to sporočiti odgovorni osebi. Dela se lahko nadaljujejo šele takrat, ko so izvedeni vsi varnostni ukrepi.

10. člen

Izvajalec o vseh pomanjkljivostih, škodljivostih ali nevarnih pojavih, ki ogrožajo varnost in zdravje delavcev izvajalca poroča odgovorni osebi naročnika. Le ta mora takoj nevarnosti odpraviti oz. sprejeti in zagotoviti izvedbo ukrepov, da delavci izvajalca niso več ogroženi.

11. člen

Obveznosti naročnika del:

Naročnik mora delavce izvajalca seznaniti z internimi varnostnimi ukrepi ter z nevarnostmi in omejitvami, ki so vpliv delovnih procesov.

Omogočiti izvajalcu dostop do površin delovišča in omogočiti izvajalcu površine in energente za funkcioniranje delovišča.

12. člen

S podpisom pisnega sporazuma posamezni udeleženci na delovišču in ostale pravne osebe, ki izvajajo svojo dejavnost na območju delovišča potrjujejo, da so seznanjeni s tveganji ter skupnimi ukrepi za varnost in zdravje pri delu. S svojim podpisom potrjujejo tudi, da so razumeli pogoje dela in vsebino predloženega pisnega sporazuma.

Prav tako potrjujejo, da se zavedajo, da bodo v primeru kršitev ukrepov za varno delo in varstvo pred požarom ter drugih ukrepov odstranjeni iz delovišča, ki je predmet tega sporazuma.

S tem se obvezujejo, da bodo v času opravljanja del izvajali dogovorjene ukrepe za zagotavljanje varnosti in zdravja pri delu in zagotovili njihovo usklajevanje z ostalimi udeleženci na delovišču.

13. člen

Pisni sporazum začne veljati, ko ga podpiše odgovorna oseba izvajalca del in naročnika del in velja ves čas trajanja izvajanja teh del. Morebitno spremembo odgovornih oseb ali kontaktnih podatkov je vsaka stranka drugi dolžna sporočiti takoj.

Začetek izvajanja del na skupnem delovišču je dovoljen le izvajalcu, ki je podpisal pisni sporazum, podal pisno izjavo izvajalca del (Priloga 1) ter odgovorni osebi naročnika iz tega sporazuma predal vso potrebno varnostno – tehnično dokumentacijo. Pred izvajanjem del sporočiti morebitno spremembo delavcev izvajalca del in delavcev podizvajalca del, ki bodo opravljali dela na skupnem delovišču v UKC Maribor.

Odgovorna oseba izvajalca del je dolžna s pisnim sporazumom pred pričetkom izvajanja del seznaniti svoje delavce in druge izvajalce-podizvajalce, v kolikor zanj opravljajo delo. Prav tako je dolžan nadzirati varno opravljanje dela teh izvajalcev. Odgovorna oseba izvajalca del je dolžna seznaniti svoje delavce in druge izvajalce-podizvajalce z morebitnim varnostnim načrtom in gradbiščnim redom.

Pisni sporazum je napisan v 2 enakih izvodih od katerih prejme izvajalec del 1 izvod, ter naročnik 1 izvod.

V Mariboru, dne \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

|  |  |  |  |
| --- | --- | --- | --- |
|  |  |  |  |
| Odgovorna oseba izvajalca |  |  | Podpis |
| Odgovorna oseba naročnika del |  |  | Podpis |